ดาวโจนส์ปิดบวกหลังเฟดคงดอกเบี้ย
ตลาดหุ้นสหรัฐฯปิดบวกหลังเฟดคงดอกเบี้ยตามคาดที่ 0-0.25%ขณะที่น้ำมันดิบบวก 78 เซนต์
29 เม.ย. 2553

ตลาดหุ้นสหรัฐฯปิดบวกหลังเฟดคงดอกเบี้ยตามคาดที่ 0-0.25%ขณะที่น้ำมันดิบบวก 78 เซนต์
ตลาดหุ้นสหรัฐปิดบวกขึ้นเมื่อวานนี้ (28 เม.ย.) หลังธนาคารกลางสหรัฐ (เฟด) ประกาศคงดอกเบี้ยระยะสั้นที่ 0-0.25%ช่วยคลายความวิตกของนักลงทุนเกี่ยวกับการผิดนัดชำระหนี้ในยุโรป          ทั้งนี้ ดัชนีเฉลี่ยอุตสาหกรรมดาวโจนส์ปิดบวก 53.28 จุดหรือ 0.48% ปิด 11,045.27, ดัชนี S&amp;P 500 ปิดเพิ่มขึ้น 7.65 จุดหรือ 0.65% ปิด1,191.36 และดัชนี Nasdaq ปิดขยับขึ้น 0.26 จุดหรือ 0.01% ปิด 2,471.73 ปริมาณการซื้อขายอยู่ที่ราว 1.098 หมื่นล้านหุ้นในตลาดนิวยอร์ค, ASE   ราคาน้ำมันดิบในตลาดล่วงหน้า NYMEX ไต่ขึ้นขณะที่การร่วงลงของสต็อกน้ำมันเบนซินสหรัฐและเฟดประเมินแนวโน้มเศรษฐกิจสหรัฐในทางบวก ทั้งนี้ ราคาน้ำมันดิบส่งมอบเดือนมิ.ย.บวกขึ้น 78 เซนต์ มาปิดตลาดที่ 83.22 ดอลลาร์ต่อบาร์เรล ราคาน้ำมันดิบเบรนท์ส่งมอบเดือนมิ.ย.ที่ตลาดกรุงลอนดอนไต่ขึ้น 38 เซนต์ สู่ 86.16 ดอลลาร์ต่อบาร์เรล